Document ID: 32013R0635

REGULAMENTUL DELEGAT (UE) NR. 635/2013 AL COMISIEI
din 25 aprilie 2013
de completare a Regulamentului (CE) nr. 73/2009 al Consiliului în ceea ce privește baza de calcul pentru reducerile care urmează să fie aplicate agricultorilor de către statele membre datorită ajustării plăților în 2013 și a disciplinei financiare pentru anul calendaristic 2013
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (1), în special articolul 11a,
întrucât:
(1)
Articolul 10a din Regulamentul (CE) nr. 73/2009, care se aplică începând cu 1 ianuarie 2013, prevede o ajustare a plăților directe în 2013. Articolul 11 din regulamentul respectiv prevede o ajustare din motive de disciplină financiară. Ar trebui adoptate dispoziții care să garanteze o aplicare optimă a acestor ajustări în 2013.
(2)
Din motive de transparență și de previzibilitate, este necesar ca metoda de calcul a ambelor ajustări în cadrul procesului de calculare a valorii plăților care urmează să fie acordate agricultorilor pentru 2013 să corespundă cu metoda de calcul pentru reducerea aplicată ca urmare a modulării în temeiul articolelor 7 și 10 din Regulamentul (CE) nr. 73/2009 și a disciplinei financiare în conformitate cu articolul 11 din regulamentul menționat anterior, astfel cum se prevede la articolul 79 alineatul (1) din Regulamentul (CE) nr. 1122/2009 al Comisiei din 30 noiembrie 2009 de stabilire a normelor de aplicare a Regulamentului (CE) nr. 73/2009 al Consiliului în ceea ce privește ecocondiționalitatea, modularea și sistemul integrat de administrare și control în cadrul schemelor de ajutor direct pentru agricultori prevăzute de regulamentul respectiv, precum și de aplicare a Regulamentului (CE) nr. 1234/2007 al Consiliului în ceea ce privește ecocondiționalitatea în cadrul schemei de ajutoare prevăzute pentru sectorul vitivinicol (2).
(3)
Deoarece prezentul regulament se aplică cererilor de ajutor pentru 2013, acesta ar trebui să intre în vigoare în ziua următoare datei publicării,
ADOPTĂ PREZENTUL REGULAMENT:
Articolul 1
Reducerile ca urmare a ajustării plăților directe în 2013 prevăzute la articolul 10a din Regulamentul (CE) nr. 73/2009, precum și reducerile ca urmare a disciplinei financiare prevăzute la articolul 11 din regulamentul respectiv pentru anul calendaristic 2013 se aplică sumei plăților din diferite scheme de sprijin enumerate în anexa I la Regulamentul (CE) nr. 73/2009 la care este îndreptățit fiecare agricultor după aplicarea articolului 78 din Regulamentul (CE) nr. 1122/2009.
Aceste reduceri se aplică înainte de aplicarea reducerilor prevăzute la articolul 79 alineatul (2) din Regulamentul (CE) nr. 1122/2009.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică cererilor de ajutor pentru 2013.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 aprilie 2013.

Labels: 2
6